*Likumprojekts*

**Likumprojekts “Grozījumi Ieguldījumu pārvaldes sabiedrību likumā”**

Izdarīt Ieguldījumu pārvaldes sabiedrību likumā (Latvijas Republikas Saeimas un Ministru Kabineta Ziņotājs, 1998, 3.nr.; 2000, 13.nr.; 2002, 23.nr.; 2004, 9.nr.; 2007, 9.nr.; 2008, 14., 15., 23.nr.; Latvijas Vēstnesis, 2010, 51/52.nr.; 2011, 173.nr.; 2013, 142.nr.;192.nr.;2016, 31.nr.) šādus grozījumus:

1. Izteikt 1. panta 13. punktu šādā redakcijā:

"13) finanšu instrumenti — finanšu instrumenti, uz kuriem attiecas Finanšu instrumentu tirgus likums;".

1. Papildināt 7.1 pantu ar astoņpadsmito daļu šādā redakcijā:

"(18) Sabiedrība ne retāk kā vienu reizi 12 mēnešu periodā iesniedz Komisijai sabiedrības akcionāru, kuriem tajā ir būtiska līdzdalība, sarakstu ar norādītu līdzdalības apjomu."

1. 8. pantā:

izteikt sestās daļas otro punktu šādā redakcijā:

"2) 25 procentiem no iepriekšējā pilna pārskata gada pastāvīgo izmaksu jeb fiksēto pieskaitāmo izmaksu kopsummas, kuru aprēķina atbilstoši Regulai Nr. 575/2013.".

panta astotajā daļā aizstāt vārdu "sniedz" ar vārdiem "ir tiesīga sniegt";

1. Papildināt 10. panta sesto daļu ar 11. punktu šādā redakcijā:

"11) procedūra par iekšējās ziņošanas attiecībā uz šā likuma un uz tā pamata izdoto Komisijas normatīvo noteikumu pārkāpumiem un saņemto ziņojumu izskatīšanas kārtību."

1. 13. pantā:

papildināt pirmo daļu ar 9. un 10. punktu šādā redakcijā:

"9) nodrošina amatpersonu vai darbinieku atalgojuma politiku un praksi;

10) nodrošina, ka tiek izveidots speciāls un neatkarīgs ziņošanas kanāls, kas tās darbiniekiem nodrošina iespēju anonīmi iekšēji ziņot par šā likuma un uz tā pamata izdoto Komisijas normatīvo noteikumu pārkāpumiem, un tiek īstenota un ievērota efektīva saņemto ziņojumu izskatīšanas kārtība.";

papildināt otro daļu ar 8. punktu šādā redakcijā:

"8) nodrošina amatpersonu un darbinieku atalgojuma politiku un praksi.";

papildināt septītās daļas pirmo teikumu aiz vārda "apstākļiem" ar vārdiem "un nerada prasību dublēšanos vai nevienlīdzīgu attieksmi pret fonda ieguldītājiem";

papildināt pantu ar sešpadsmito daļu šādā redakcijā:

"(16) Prasības šajā pantā minētajai atalgojuma politikai un praksei nosaka Komisija."

1. 13.1 pantā:

papildināt pirmo daļu aiz vārda "rīkoties" ar vārdiem "taisnīgi un neatkarīgi no turētājbankas un" un aiz vārda "rūpību" ar vārdiem "vienīgi fonda un";

papildināt pantu ar 1.1 daļu šādā redakcijā:

"(11) Sabiedrība nedrīkst darboties vienlaicīgi kā pārvaldes pakalpojumu sniedzējs un kā turētājbanka."

1. Izteikt 20. panta ceturto daļu šādā redakcijā:

"(4) Fonda mantu nedrīkst iekļaut sabiedrības, turētājbankas vai trešās personas, pie kuras turētājbanka tur tai turēšanā nodotos fonda aktīvus , kā parādnieka mantā un sadalīt vai realizēt to kreditoru labā, ja sabiedrība, turētājbanka vai trešā persona pasludināta par maksātnespējīgu.".

1. 28. pantā:

izslēgt trešās daļas 5. punkta otro teikumu;

papildināt trešo daļu ar 5.1, 5.2 un 5.3 punktu šādā redakcijā:

"51) ka fonda ieguldījumu apliecību klašu, ja tādas ir izveidotas, līdzekļus iegulda atbilstoši fonda prospektā noteiktajai ieguldījumu politikai un ieguldījumu ierobežojumiem. Ieguldījumu apliecībās nostiprinātās tiesības un saistības aptver visu fonda mantu. Viena fonda vienas klases ieguldījumu apliecībās ir nostiprinātas vienādas tiesības;

52) katras ieguldījumu apliecību klases raksturīgās iezīmes, nostiprinātās tiesības un darījumu specifiku šo tiesību īstenošanai, kā arī sniedz norādi par fonda ienākumu un pastāvīgo maksu, kas nav tieši saistītas ar attiecīgās ieguldījumu apliecību klases darījumiem, sadalījumu;

53) fonda darījumu uzskaites kārtību, lai nodrošinātu, ka darbības rezultāts no darījumiem vienas ieguldījumu apliecību klases ietvaros neietekmē citā ieguldījumu apliecību klasē nostiprinātās ieguldītāju tiesības un intereses, kā arī kārtību, kādā vienas klases ieguldījumu apliecības tiek apmainītas pret citas klases ieguldījumu apliecībām, ja šāda iespēja ir paredzēta;".

1. Izslēgt 37. panta trešo un ceturto daļu.
2. Izslēgt 38. panta pirmās daļas otro teikumu.
3. 40. pantā:

izteikt otro daļu šādā redakcijā:

"(2) Par Latvijā reģistrēta fonda turētājbanku var būt Latvijā licencēta (reģistrēta) kredītiestāde vai dalībvalstī reģistrētas kredītiestādes filiāle Latvijā.";

papildināt pantu ar 2.1 daļu šādā redakcijā:

"(21) Sabiedrība nodrošina, ka katram fondam ir tikai viena turētājbanka.";

izteikt trešo daļu šādā redakcijā:

"(3) Turētājbanka, veicot likumā noteiktos pienākumus, darbojas godīgi, taisnīgi, profesionāli, neatkarīgi no sabiedrības un vienīgi fonda un fonda ieguldītāju interesēs.";

papildināt pantu ar 4.1 daļu šādā redakcijā:

"(41) Turētājbanka nedrīkst veikt fonda vai sabiedrības, kas rīkojas fonda vārdā, uzdevumā tādas darbības vai pienākumus, kas var radīt interešu konfliktu starp turētājbanku un fondu, tā ieguldītājiem vai sabiedrību, izņemot gadījumus, kad turētājbanka ir funkcionāli un hierarhiski nošķīrusi no turētājbankas pienākumiem citus pienākumus, kas rada iespējamus interešu konfliktus, un šie iespējamie interešu konflikti tiek pienācīgi identificēti, pārvaldīti un pārraudzīti atbilstoši iekšējām procedūrām un par tiem ir informēti fonda ieguldītāji.";

papildināt pantu ar sesto daļu šādā redakcijā:

"(6) Turētājbanka izveido speciālu un neatkarīgu ziņošanas kanālu, kas nodrošina tās darbiniekiem iespēju anonīmi iekšēji ziņot par šā likuma un uz tā pamata izdoto Komisijas normatīvo noteikumu pārkāpumiem."

1. Izteikt 41. pantu šādā redakcijā:

"41. pants. Fonda mantas glabāšana turētājbankā

(1) Sabiedrība atver atsevišķu kontu turētājbankā katram tās pārvaldē esošajam fondam. Par fonda identifikācijas datiem, atverot kontu turētājbankā, tiek uzskatīts fonda nosaukums un Komisijas piešķirtais reģistrācijas numurs.

(2) Ienākumi no fonda mantas un ienākumi no ieguldījumu apliecību emisijas ieskaitāmi attiecīgā fonda kontā turētājbankā.

(3) Turētājbanka drīkst veikt maksājumus no fonda konta tikai uz sabiedrības rīkojuma pamata saskaņā ar likumu, fonda prospektu, fonda pārvaldes nolikumu un turētājbankas līgumu.

(4) Turētājbanka nodrošina, ka visi fonda naudas līdzekļi ir uzskaitīti un ka visi fonda ieguldītāju vai to vārdā veiktie maksājumi par fonda ieguldījumu apliecību iegādi ir saņemti un iegrāmatoti vienā vai vairākos fonda naudas kontos:

1) kas atvērti uz fonda, sabiedrības vai turētājbankas vārda, ja sabiedrība vai turētājbanka rīkojas fonda vārdā;

2) kas atvērti dalībvalsts centrālajā bankā, ja tā sniedz šādu pakalpojumu, Latvijā reģistrētā kredītiestādē vai dalībvalstī reģistrētā kredītiestādē, vai ārvalstī reģistrētā kredītiestādē;

3) kuru uzskaite tiek veikta saskaņā ar šā panta piektās daļas nosacījumiem.

(5) Veicot naudas līdzekļu vai turējumā esošo fondam piederošo finanšu instrumentu uzskaiti, turētājbanka nodrošina, ka:

1) uzskaite tiek veikta tādā veidā, kas nodrošina, ka klientu naudas līdzekļi un finanšu instrumenti tiek iegrāmatoti savlaicīgi, pilnīgi un precīzi;

2) ir iespējams jebkurā brīdī nošķirt fondam piederošos naudas līdzekļus vai finanšu instrumentus no pašai turētājbankai vai citam turētājbankas klientam piederošajiem naudas līdzekļiem vai finanšu instrumentiem;

3) uzskaite tiek regulāri salīdzināta ar tās trešās personas naudas līdzekļu vai finanšu instrumentu uzskaiti, pie kuras tiek turēti naudas līdzekļi vai pie kuras turētājbanka tur finanšu instrumentus;

4) ir izveidota atbilstoša organizatoriskā sistēma, lai mazinātu risku attiecībā uz klientu aktīvu vai ar šiem aktīviem saistīto tiesību zaudējuma vai samazinājuma risku, kas var rasties aktīvu nepareizas izmantošanas, krāpšanas, sliktas pārvaldes, neatbilstošas uzskaites vai nolaidības dēļ.

(6) Turētājbanka pieņem turēšanā tādus fondam piederošos finanšu instrumentus, kurus var iegrāmatot finanšu instrumentu kontā, kas atvērts turētājbankā, un tādus finanšu instrumentus, kurus var fiziski nodot turētājbankai, un nodrošina to iegrāmatošanu atsevišķos turētājbankas kontos, kas atvērti uz sabiedrības, kura rīkojas fonda vārdā, vai uz fonda vārda un uzskaiti saskaņā ar šā panta piektās daļas prasībām.

(7) Turētājbanka pieņem turēšanā citus fonda aktīvus, ja tā ir pārliecinājusies, ka fondam vai sabiedrībai, kas rīkojas fonda vārdā, ir īpašumtiesības uz šiem aktīviem. Turētājbanka pastāvīgi veic minēto īpašumtiesību pārbaudi un atjauno uzskaiti, pamatojoties uz fonda vai sabiedrības, kas rīkojas fonda vārdā, sniegtajiem īpašumtiesības apliecinošajiem dokumentiem, kā arī uz informāciju, ko turētājbankai ir pienākums iegūt no publiskajiem reģistriem, ja tāda ir pieejama.

(8) Turētājbanka sniedz sabiedrībai pilnīgu pārskatu par tai turēšanā nodotajiem fonda aktīviem turētājbankas līgumā noteiktajā kārtībā.

(9) Turētājbanka vai trešā persona, pie kuras tiek turēti fonda aktīvi, nedrīkst savā vārdā atkārtoti izmantot tai turēšanā nodotos fonda aktīvus. Aktīvu atkārtota izmantošana ietver jebkādas darbības ar turēšanā pieņemtajiem aktīviem, piemēram, to pārvešanu, apgrūtināšanu, pārdošanu un aizdošanu.

(10) Turētājbanka ir tiesīga atkārtoti izmantot tai turēšanā nodotos aktīvus, ievērojot visus turpmāk minētos nosacījumus:

1) fonda aktīvi tiek izmantoti uz fonda rēķina un izpildot sabiedrības, kas rīkojas fonda vārdā, norādījumus;

2) atkārtota izmantošana ir fondam izdevīga un ir tā ieguldītāju interesēs;

3) darījuma saistību izpilde garantēta ar augstas kvalitātes un likvīdu nodrošinājumu, ko saskaņā ar īpašumtiesību nodošanas kārtību ir saņēmis fonds. Nodrošinājuma tirgus vērtība vienmēr ir vismaz atkārtoti izmantoto aktīvu tirgus vērtībā, pieskaitot maksu par atkārtotu izmantošanu.

(11) Norēķinu kontos, kas ir atvērti uz tās turētājbankas vārda, kura rīkojas fonda vārdā, nedrīkst iegrāmatot trešās personas un turētājbankas pašas naudas līdzekļus."

1. 42. pantā:

aizstāt pirmajā daļā vārdu "sekot" ar vārdu "nodrošināt";

izteikt pirmās daļas 2. punktu šādā redakcijā:

"2) nodrošināt, lai fonda ieguldījumu apliecību emisija, pārdošana, atpakaļpirkšana, dzēšana un anulēšana notiktu saskaņā ar likumu, fonda prospektu un fonda pārvaldes nolikumu;";

papildināt pirmās daļas 3. punktu aiz vārdiem "lai fonda" ar vārdiem "ieguldījumu apliecību";

izteikt pirmās daļas 6. punktu šādā redakcijā:

"6) nodrošināt, lai darījumos ar fonda mantu atlīdzība fondam tiek izmaksāta savlaicīgi;".

1. Izteikt 43. pantu šādā redakcijā:

"43. pants. Aktīvu turēšana pie trešās personas

(1) Turētājbankai ir aizliegts nodot trešajām personām šā likuma 42. panta pirmās daļas 2., 3., 4., 5. un 6. punktā un 41. panta ceturtajā daļā noteiktos pienākumus.

(2) Turētājbanka drīkst turēt finanšu instrumentus vai citus fonda aktīvus pie trešās personas, ja tam ir pamatots iemesls un turētājbanka neizvairās no šā likuma prasību ievērošanas, tas ir paredzēts turētājbankas līgumā un tiek ievēroti šā panta nosacījumi.

(3) Turētājbankai turēšanā nodoto fonda aktīvu turēšana pie trešajām personām neatbrīvo turētājbanku no likumā un turētājbankas līgumā paredzētās atbildības.

(4) Turētājbanka, piesaistot fonda finanšu instrumentu vai citu fonda aktīvu turēšanai trešo personu, ievēro visus turpmāk minētos nosacījumus:

1) prasmīgi, rūpīgi un uzcītīgi izvēlas trešo personu un visu laiku, kamēr pie tās tiek turēti finanšu instrumenti vai citi fonda aktīvi, prasmīgi, rūpīgi un uzcītīgi periodiski pārbauda un regulāri uzrauga, kā trešā persona izpilda tai uzticētos pienākumus;

2) regulāri pārliecinās, ka trešajai personai ir atbilstoša organizatoriskā struktūra, pietiekama pieredze un zināšanas fonda finanšu instrumentu vai citu aktīvu turēšanai;

3) regulāri pārliecinās par to, ka valstī, kurā tiek turēti finanšu instrumenti, uz trešo personu attiecas Latvijā noteiktajām uzraudzības prasībām līdzvērtīgas darbību regulējošās prasības un to uzraudzība, kā arī par to, ka šī persona ir pakļauta ikgadējai obligātai zvērināta revidenta revīzijai, saņemot atzinumu par finanšu instrumentu esamību;

4) regulāri pārliecinās, ka trešā persona turētājbankas klientu aktīvus tur šķirti no saviem un turētājbankas aktīviem tā, lai tos var skaidri identificēt kā konkrētas turētājbankas klientiem piederošus aktīvus;

5) regulāri pārliecinās, ka trešā persona veic visus nepieciešamos pasākumus, lai trešās personas maksātnespējas gadījumā fonda aktīvi, kas tiek turēti pie trešās personas, nav pieejami sadalei starp tās kreditoriem vai realizācijai to labā;

6) regulāri pārliecinās, ka trešā persona ievēro šā likuma 40. panta trešajā un 41 daļā, 41. panta sestajā, septītajā, devītajā un desmitajā daļā, 47. panta pirmajā daļā un otrās daļas 15. punktā turētājbankai izvirzītās prasības.

(5) Ja ārvalsts tiesību akti paredz atsevišķu finanšu instrumentu turēšanu tikai šajā ārvalstī reģistrētā komercsabiedrībā, taču šajā ārvalstī nav tādu komercsabiedrību, kas atbilstu šā panta ceturtās daļas 3. punkta prasībām, turētājbanka drīkst turēt finanšu instrumentus šādā komercsabiedrībā tik ilgi, līdz ārvalstī tiek reģistrēta šajā pantā trešajai personai izvirzītajām prasībām atbilstoša komercsabiedrība.

(6) Ja turētājbanka tur fonda finanšu instrumentus šā panta piektajā daļā minētajā ārvalsts komercsabiedrībā, sabiedrība nodrošina, ka fonda ieguldītāji pirms ieguldījumu veikšanas tiek informēti par finanšu instrumentu turēšanu ārvalsts komercsabiedrībā, pamatojoties uz ārvalsts tiesību aktos noteiktajiem ierobežojumiem, šādas turēšanas pamatojumu un ar to saistītajiem riskiem un turētājbanka ir saņēmusi rakstveida norādījumus no sabiedrības, kas darbojas fonda vārdā, šo finanšu instrumentu turēšanai ārvalsts komercsabiedrībā.

(7) Trešā persona drīkst turēt fonda finanšu instrumentus vai citus fonda aktīvus pie citas personas, ja attiecībā uz šo personu tiek ievērotas tādas pašas prasības, kādas izvirzītas trešajai personai. Finanšu instrumentu vai citu fonda aktīvu turēšana pie trešajām personām neatbrīvo turētājbanku no šajā likumā noteiktās atbildības pat tai uzticēto pienākumu izpildi.

(8) Par finanšu instrumentu vai citu fonda aktīvu turēšanu pie trešās personas šā panta izpratnē neuzskata likumā "Par norēķinu galīgumu maksājumu un finanšu instrumentu norēķinu sistēmās" minēto maksājumu un finanšu instrumentu norēķinu sistēmu sniegtos pakalpojumus vai līdzīgus pakalpojumus, ko sniedz ārvalsts finanšu instrumentu norēķinu sistēmas."

1. 46. pantā:

izteikt pirmo daļu šādā redakcijā:

"(1) Turētājbanka pilnā apmērā atbild fondam, fonda ieguldītājiem un sabiedrībai par zaudējumiem, kas nodarīti, ja turētājbanka ar nolūku pārkāpusi likumu vai turētājbankas līgumu vai nolaidīgi veikusi savus pienākumus.";

papildināt pantu ar 1.1, 1.2 un 1.3 daļu šādā redakcijā:

"(11) Turētājbanka atbild fondam un fonda ieguldītājiem par to finanšu instrumentu zudumu, kuri turēti pie turētājbankas vai trešās personas.

(12) Finanšu instrumentu zuduma gadījumā turētājbanka nekavējoties, tiklīdz tas iespējams, aizstāj fondam un fonda ieguldītājiem zudušos finanšu instrumentus ar tādas pašas kategorijas finanšu instrumentiem, citiem finanšu instrumentiem, kas pēc vērtības un likviditātes ir līdzvērtīgi zudušajiem finanšu instrumentiem, vai izmaksā zudušo finanšu instrumentu vērtībai atbilstošu kompensāciju naudā. Kompensācijas apmēru nosaka atbilstoši fondam piederošo finanšu instrumentu uzskaites vērtībai dienā, kad konstatēts neatgriezenisks finanšu instrumentu zudums.

(13) Turētājbanka neatbild fondam vai fonda ieguldītājiem par to finanšu instrumentu zudumu, kuri turēti pie turētājbankas vai trešās personas, ja turētājbanka var pierādīt, ka zudums ir radies tādu ārēju apstākļu dēļ, kurus turētājbanka ar saprātīgiem līdzekļiem nav varējusi ietekmēt un kuru sekas būtu bijušas neizbēgamas, neraugoties uz centieniem ar saprātīgiem līdzekļiem panākt pretējo.";

papildināt pantu ar trešo un ceturto daļu šādā redakcijā:

"(3) Turētājbankas atbildību, kas noteikta saskaņā ar šā panta pirmo, 1.1, 1.2 un 1.3 daļu, nedrīkst izslēgt vai ierobežot ar līgumu.

(4) Jebkurš līgums, kas ir pretrunā ar šā panta trešo daļu, nav spēkā ar noslēgšanas brīdi."

1. 47. pantā:

papildināt otro daļu ar 15. punktu šādā redakcijā:

"15) turētājbankas funkciju izpildei nepieciešamās informācijas apmaiņas kārtību starp sabiedrību un turētājbanku.";

izslēgt ceturto un piekto daļu.

1. Aizstāt 48. panta pirmās daļas 7. punktā vārdu "uzsākta" ar vārdu "pabeigta".
2. Izteikt 51. panta otro daļu šādā redakcijā:

"(2) Fonda ieguldījumu apliecībām var būt dažādas klases ar atšķirīgu nominālvērtību, minimālo ieguldījuma apmēru, valūtu, piekritīgajiem maksājumiem, atšķirīgām balsstiesībām vai tiesībām uz fonda ienākumu sadali. Ja fondam ir paredzētas dažādas ieguldījumu apliecību klases, sabiedrība ievēro šādus noteikumus:

1) fonda ieguldījumu apliecību klases līdzekļus iegulda atbilstoši fonda prospektā noteiktajai ieguldījumu politikai un ieguldījumu ierobežojumiem;

2) ieguldījumu apliecībās nostiprinātās tiesības un saistības aptver visu fonda mantu. Vienas klases ieguldījumu apliecībās ir nostiprinātas vienādas tiesības;

3) nodrošina fonda darījumu uzskaites procesu, lai darbības rezultāts no darījumiem vienas ieguldījumu apliecību klases ietvaros neietekmē citā ieguldījumu apliecību klasē nostiprinātās ieguldītāju tiesības un intereses;

4) veidojot jaunu vai izbeidzot jau esošu ieguldījumu apliecību klasi, sabiedrība veic grozījumus fonda prospektā, norādot minēto informāciju, kā arī sniedz skaidrojumu par iespējamo ietekmi uz esošajiem ieguldītājiem."

1. 56. pantā:

izslēgt piektajā daļā aiz skaitļa "16." vārdu "un";

papildināt piekto daļu aiz skaitļa "23." ar skaitļiem un vārdu "26. un 27.".

1. 57. pantā:

izteikt trešās daļas 10.1 punktu šādā redakcijā:

"101) fonda ieguldījumu apliecību klases un to raksturīgās iezīmes, tai skaitā to nominālvērtība, piekritīgie maksājumi, tiesības uz fonda ienākumu sadali, nostiprinātās tiesības un darījumu specifika šo tiesību īstenošanai, kā arī skaidrojums par fonda ienākumu un pastāvīgo maksu, kas nav tieši saistītas ar attiecīgās ieguldījumu apliecību klases darījumiem, sadalījumu;";

izteikt trešās daļas 21. punktu šādā redakcijā:

" 21) turētājbankas firma, reģistrācijas datums un numurs, juridiskā adrese un atrašanās vietas adrese, tās pienākumi un ar to izpildi saistītie iespējamie interešu konflikti. Ja turētājbanka tur fonda aktīvus pie trešās personas, sniedz šo trešo personu sarakstu un norādi uz iespējamiem interešu konfliktiem, kas saistīti ar turēšanu, kā arī paziņojumu, ka aktualizēta šajā punktā norādītā informācija fonda ieguldītājiem būs pieejama pēc pieprasījuma;";

papildināt trešo daļu ar 26. un 27. punktu šādā redakcijā:

"26) aktuālā atalgojuma politika, kas ietver vismaz šādus elementus: aprakstu, kā sabiedrība aprēķina atalgojumu, personas, kas ir atbildīgas par atalgojuma piešķiršanu, atalgojuma komitejas sastāvu, ja tāda ir izveidota. Minēto informāciju iekļauj fonda prospektā vai sniedz šīs informācijas kopsavilkumu, ja prospektā ir norādīta saite uz tīmekļa vietni, kur minētā informācija ir pieejama pilnībā, un to ir iespējams saņemt pēc pieprasījuma bez maksas papīra formā;

27) ja turētājbanka plāno turēt fonda finanšu instrumentus šā likuma 43. panta ceturtajā daļā minētajā ārvalsts komercsabiedrībā, – informācija par finanšu instrumentu turēšanu ārvalsts komercsabiedrībā, pamatojoties uz ārvalsts tiesību aktos noteiktajiem ierobežojumiem, šādas turēšanas pamatojumu un ar to saistītajiem riskiem."

1. 57.1 pantā:

papildināt otrās daļas 1. punktu aiz vārda "fonda" ar vārdiem "un tā uzraugošās iestādes";

papildināt otro daļu ar 6. punktu šādā redakcijā:

"6) paziņojums, ka informācija par aktuālo atalgojuma politiku, kas sagatavota atbilstoši šā likuma 57. panta trešās daļas 26. punktam, un ir pieejama tīmekļa vietnē, ietverot norādi, kur informācija par aktuālo atalgojuma politiku ir pieejama pilnībā un to ir iespējams saņemt pēc pieprasījuma bez maksas papīra formā."

1. Aizstāt 67. panta pirmās daļas 3. punktā vārdus "ieguldījumu apliecību (daļu) skaita" ar vārdu "vērtības".
2. 78. pantā:

aizstāt sestās daļas 2. punktā vārdu "izdrukas" ar vārdiem "elektroniskās saziņas";

papildināt pantu ar septīto daļu šādā redakcijā:

"(7) Ņemot vērā sabiedrību pārrobežu darbības raksturu, lai nodrošinātu visās dalībvalstīs vienotu uzraudzības prakses piemērošanu, Komisijai ir tiesības noteikt citas sabiedrību un fondu darbību regulējošās prasības jomās, kas izriet no Eiropas Vērtspapīru un tirgu iestādes pieņemtajām pamatnostādnēm un ieteikumiem sabiedrību un fondu darbības uzraudzībā."

1. Papildināt likumu ar 86.1 pantu šādā redakcijā:

"86.1 pants. Ziņošana par iespējamiem un faktiskiem likuma pārkāpumiem

(1) Par iespējamiem un faktiskiem šā likumā un uz tā pamata izdoto Komisijas normatīvo noteikumu pārkāpumiem ikviena juridiska vai fiziska persona var ziņot Komisijai.

(2) Komisija izveido un uztur efektīvu un uzticamu mehānismu ziņošanai, kas ietver vismaz šādus elementus:

1) procedūras ziņojumu par pārkāpumiem saņemšanai un turpmākai rīcībai;

2) personas, kas ziņo par pārkāpumu, un fiziskas personas, par kuru ir aizdomas, datu aizsardzību saskaņā ar normatīvo aktu par fizisku personu datu aizsardzību noteikumiem;

3) noteikumus personas, kura ziņo par pārkāpumu, konfidencialitātes nodrošināšanai, izņemot, ja izpaušanu paredz Latvijas tiesību akti saistībā ar turpmāko izmeklēšanu vai tiesvedību.

(3) Ziņošanas par iespējamiem un faktiskiem šā likuma un uz tā pamata izdoto Komisijas normatīvo noteikumu pārkāpumiem un Komisijas ziņošanas sistēmā saņemto ziņojumu apstrādes kārtību nosaka Komisijas normatīvie noteikumi.

 (4) Ziņošana saskaņā ar šā panta pirmo daļu, kuru veic sabiedrības un turētājbankas darbinieki, nav uzskatāma par līgumā un jebkurā normatīvajā aktā noteiktā aizlieguma izpaust informāciju pārkāpumu, un persona nav atbildīga par šādu ziņošanu."

1. 87. pantā:

izslēgt 1.1 daļu;

papildināt pantu ar 1.3 un 1.4 daļu šādā redakcijā:

"(13) Komisija ir tiesīga piemērot sankcijas par šādiem pārkāpumiem:

1) ja persona ir ieguvusi, izbeigusi vai samazinājusi tieši vai netieši, vai palielinājusi būtisku līdzdalību sabiedrībā, neievērojot šā likuma 7.1 pantā noteikto kārtību un nepaziņojot par to Komisijai šā likuma 7.1 panta otrajā daļā noteiktajā kārtībā, vai ja sabiedrība, līdzko ir uzzinājusi par līdzdalības sabiedrībā iegūšanu vai izbeigšanu, sasniedzot, pārsniedzot vai samazinot šā likuma 7.1 panta ceturtajā daļā noteikto līdzdalības apmēru, nav par to paziņojusi Komisijai;

2) ja sabiedrība ir ieguvusi licenci sabiedrības darbībai, sniedzot nepatiesu informāciju vai citā prettiesiskā veidā;

3) ja sabiedrība savā darbībā neievēro saskaņā ar šā likuma 10. panta sesto daļu izstrādāto dokumentu noteikumus;

4) ja sabiedrība nepilda šā likuma 7.1 panta astoņpadsmitās daļas, 13. panta pirmās daļas 1., 2. un 6. punkta, 13.1 panta pirmās daļas un 15. panta vai VI nodaļas prasības attiecībā uz sabiedrības pārvaldībā esošo fondu ieguldījumu politiku;

5) ja sabiedrība atkārtoti nepilda prasības attiecībā uz informācijas sniegšanas pienākumu fonda ieguldītājiem;

6) ja sabiedrība izplata tās pārvaldībā esošā Latvijā reģistrētā fonda ieguldījumu apliecības citā dalībvalstī pirms paziņojuma sniegšanas Komisijai;

7) ja sabiedrība neievēro riska vadības kārtību un nenodrošina neatkarīgu un precīzu atvasināto finanšu instrumentu vērtības noteikšanas procesu;

8) ja turētājbanka nepilda savus pienākumus saskaņā ar šā likuma 41. panta ceturtās līdz divpadsmitās daļas vai 42. panta pirmās daļas prasībām;

9) ja fonds ir uzsācis darbību pirms reģistrācijas Komisijā;

10) ja sabiedrība sniedz ieguldījumu pārvaldes pakalpojumus bez licences saņemšanas.

(14) Komisija par šā panta 1.3 daļā minētajiem pārkāpumiem ir tiesīga personai piemērot vienu vai vairākas šādas sankcijas:

1) izteikt publisku paziņojumu, norādot par pārkāpumu atbildīgo personu un pārkāpuma būtību;

2) pieprasīt par pārkāpumu atbildīgajai personai nekavējoties izbeigt attiecīgo rīcību un atturēties no šādas rīcības atkārtošanas;

3) attiecībā uz fondu aizliegt darbības ar fonda mantu līdz visu lietas apstākļu noskaidrošanai vai pieņemt lēmumu dereģistrēt un likvidēt fondu;

4) attiecībā uz sabiedrību apturēt tās darbību vai anulēt tai izsniegto licenci;

5) noteikt pagaidu vai pastāvīgu aizliegumu sabiedrības valdes vai padomes loceklim vai citai fiziskajai personai, kura ir atbildīga par pārkāpuma izdarīšanu, pildīt pienākumus sabiedrībā;

6) uzlikt juridiskai personai soda naudu līdz 5 miljoniem *euro* vai 10 procentiem no juridiskās personas kopējā gada apgrozījuma, pamatojoties uz pēdējo revidēto gada pārskatu, bet, ja juridiskā persona ir mātes sabiedrība vai mātes sabiedrības meitas sabiedrība, kas sagatavo konsolidēto finanšu pārskatu saskaņā ar Eiropas Savienības tiesību aktiem, attiecīgais kopējais gada apgrozījums ir kopējais gada apgrozījums vai atbilstīga veida ienākumi saskaņā ar attiecīgajiem Eiropas Savienības tiesību aktiem grāmatvedības jomā, pamatojoties uz pēdējo revidēto konsolidēto gada pārskatu;

7) uzlikt par pārkāpumu atbildīgajai fiziskajai personai soda naudu līdz 5 miljoniem *euro*;

8) kā alternatīvu šā panta 1.3 daļas 6. un 7. punktā noteiktajam uzlikt soda naudu pārkāpuma rezultātā gūto ienākumu vai novērsto iespējamo zaudējumu, ja tos var noteikt, divkāršā apmērā.";

papildināt pantu ar trešo un ceturto daļu šādā redakcijā:

"(3) Pieņemot lēmumu par sankciju vai ierobežojošo pasākumu piemērošanu personām, kuras pārkāpušas finanšu un kapitāla tirgu regulējošos normatīvos aktus, un soda naudas apmēru, Komisija ņem vērā visus apstākļus, ieskaitot Finanšu un kapitāla tirgus komisijas likumā noteiktos apstākļus, kā arī iespējamās pārkāpuma sistemātiskās sekas un izvērtē piemērojamo sankciju samērīgumu, efektivitāti un atturošo raksturu.

(4) Par likuma un uz tā pamata izdoto Komisijas normatīvo noteikumu prasību attiecībā uz fonda, sabiedrības vai turētājbankas pienākumiem pārkāpumu Komisija var piemērot sankcijas vai ierobežojošos pasākumus to valdes locekļiem vai citām fiziskajām personām, kuras saskaņā ar normatīvajiem aktiem ir atbildīgas par izdarīto pārkāpumu."

1. Papildināt likumu ar 87.1 pantu šādā redakcijā:

"87.1 pants. Sankciju publiskošana

(1) Pēc personas informēšanas par pieņemto lēmumu Komisija informāciju par personai piemērotajām sankcijām un ierobežojošajiem pasākumiem par šā likuma un uz tā pamata izdoto Komisijas normatīvo noteikumu pārkāpumiem publicē savā mājaslapā internetā, norādot ziņas par personu un tās izdarīto pārkāpumu, kā arī par Komisijas izdotā administratīvā akta apstrīdēšanas kārtību un jebkuru turpmāko informāciju par pārsūdzības rezultātiem, kā arī jebkuru lēmumu, ar kuru anulē iepriekšējo lēmumu par personai piemērotajām sankcijām vai piespiedu ierobežojumiem.

(2) Ja Komisija pēc iepriekšēja izvērtējuma veikšanas konstatē, ka juridiskās personas identitātes vai fiziskās personas datu, kurai piemērota sankcija, atklāšana nav samērīga vai šāda datu atklāšana var apdraudēt finanšu tirgus stabilitāti vai uzsākto izmeklēšanu, Komisija ir tiesīga:

1) atlikt informācijas par personai piemērotajām sankcijām publiskošanu, līdz beidz pastāvēt apstākļi publikācijas atlikšanai;

2) publicēt šā panta pirmajā daļā minēto informāciju, neidentificējot personu, ja publikācija nodrošina efektīvu personas datu aizsardzību;

3) nepubliskot šā panta pirmajā daļā minēto informāciju, ja šā panta otrās daļas 1. un 2. punktā noteiktās iespējas ir uzskatāmas par nepietiekamām, lai nodrošinātu finanšu tirgus stabilitāti un publiskošanas samērīgumu attiecībā pret piespiedu ierobežojumiem, ja tie ir uzskatāmi par maznozīmīgiem.

(3) Ja paredzams, ka šā panta otrās daļas 2. punktā minētie apstākļi saprātīgā laikposmā var izbeigties, šā panta pirmajā daļā minētās informācijas publiskošanu var atlikt uz saprātīgu laikposmu.

(4) Šajā pantā noteiktajā kārtībā Komisijas mājaslapā internetā ievietotā informācija ir pieejama piecus gadus no tās ievietošanas dienas, izņemot publikācijā iekļautos personas datus, kas ir glabājami Komisijas mājas lapā Fizisko personu datu aizsardzības likumā noteikto laika periodu.

(5) Komisija informē Eiropas Vērtspapīru un tirgu iestādi par personām piemērotajām sankcijām un piespiedu ierobežojumiem un reizi gadā sniedz tai apkopotu informāciju par visām sankcijām un piespiedu ierobežojumiem, kas piemēroti personām saskaņā ar šā likuma 87. pantu.

(6) Komisijai ir tiesības šā panta pirmajā daļā noteiktajā kārtībā publicēt informāciju par citiem lēmumiem, ja tie nevar apdraudēt finanšu tirgus stabilitāti un to publicēšana būtu samērīga ar sankcijām, kas būtu uzskatāmas par maznozīmīgām."

1. 88. pantā:

papildināt pantu ar 4.1 daļu šādā redakcijā:

"(41) Komisija nosūta fonda izcelsmes dalībvalsts vai dalībvalstī reģistrētas sabiedrības uzraudzības institūcijai informāciju, ko tā ir saņēmusi no fonda turētājbankas saskaņā ar šā likuma 42. panta pirmās daļas 8. punktu.";

papildināt pantu ar 8.1 daļu šādā redakcijā:

"(81) Komisija var atteikties atbildēt uz citas dalībvalsts uzraudzības institūcijas pieprasījumu sniegt informāciju vai lūgumu sadarboties ar citas dalībvalsts izmeklēšanas iestādēm, ja:

1) attiecīgās informācijas sniegšana var negatīvi ietekmēt Latvijas drošību un cīņu pret terorismu un citiem smagiem noziedzīgiem nodarījumiem;

2) atbilde uz pieprasījumu var negatīvi ietekmēt Komisijas veikto izmeklēšanu, soda izpildes pasākumus vai kriminālizmeklēšanu;

3) pirms pieprasījuma saņemšanas Latvijā uzsākta tiesvedība vai pasludināts galīgais spriedums saistībā ar pieprasījumā norādītajām personām un to darbībām.";

papildināt pantu ar desmito daļu šādā redakcijā:

"(10) Komisija sadarbojas ar citu dalībvalstu uzraudzības institūcijām, lai nodrošinātu, ka tās uzraudzības un izmeklēšanas pilnvaras un sankcijas sasniedz šā likuma mērķus, un koordinē darbības, lai novērstu uzraudzības un izmeklēšanas darbību dublēšanos, piemērojot sankcijas un piespiedu ierobežojumus pārrobežu darbības gadījumos."

1. Papildināt pārejas noteikumus ar 36. punktu šādā redakcijā:

"36. Turētājbankas, kas līdz dienai, kad stājas spēkā grozījumi šā likuma 43. pantā (attiecībā uz panta izteikšanu jaunā redakcijā) un 46. pantā (attiecībā uz panta papildināšanu ar 1.1, 1.2, 1.3, trešo un ceturto daļu), ir noslēgušas līgumus ar trešajām personām par fonda aktīvu turēšanu, veic nepieciešamos pasākumus, lai fonda aktīvu turēšana, sākot ar 2017. gada 1. janvārī, tiktu nodrošināta saskaņā ar līgumiem un procedūrām, kas atbilst šajā likumā noteiktajām prasībām."

1. Papildināt informatīvu atsauci uz Eiropas Savienības direktīvām ar 15. punktu šādā redakcijā:

"15) Eiropas Parlamenta un Padomes 2014. gada 23. jūlija direktīvas 2014/91/ES, ar ko groza direktīvu 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) attiecībā uz depozitārija funkcijām, atlīdzības politikas nostādnēm un sankcijām."

Finanšu ministre D. Reizniece-Ozola

26.05.2016 9:56

4089

I.Tuševs

67095441, ignats.tusevs@fm.gov.lv